কুমিল্লা মেডিকেল কলেজ
কুমিল্লা মেডিকেল কলেজ বাংলাদেশের কুমিল্লা জেলায় অবস্থিত একটি মেডিকেল কলেজ। এটি কুচাইতলী এলাকায় অবস্থিত। এটি একটি সরকারি মেডিকেল কলেজ। ১৯৭৯ সালের ২৮ মে তৎকালীন রাষ্ট্রপতি জিয়াউর রহমান কলেজটি প্রতিষ্ঠা করেন। এখানে ৫ বছর মেয়াদি এমবিবিএস কোর্সে বর্তমানে প্রতিবছর ১৮০ ছাত্র-ছাত্রী ভর্তি করা হয়। বাংলাদেশের রাজনৈতিক সরকার পরিবর্তনের কারণে ১৯৮২ সনে এটি বন্ধ করে দেয়া হয়। ডা. হাবিবুর রহমান আনছারী কর্তৃক ১৯৯২ সালের ১৫ই আগস্ট প্রথম শিক্ষাবর্ষের ক্লাশ শুরু হয়। ডা. হাবিবুর রহমান ছিলেন এই মেডিকেল কলেজের প্রথম অধ্যক্ষ। ২০২৩সালের নভেম্বর মাস পর্যন্ত এমবিবিএস কোর্স'এ ২৭ ব্যাচ সম্পন্ন করা হয়। ২০২১-২০২২ শিক্ষাবর্ষে ৩১ তম ব্যাচ এর ভর্তি সম্পন্ন হয়।